มีอาการคันที่คอ และเป็นผื่นแดง กับ สีคล้ำตามรูปค่ะ ไม่ทราบว่ามันเกิดจากสาเหตุอะไรคะ และลักษณะผื่นที่เป็นใช่กลากหรือเกลื้อนหรือเปล่าคะ
สวัสดีค่ะ การมีผื่นแดงคันที่คอ อาจเป็น1. ผื่นแพ้จากสารก่อการระคายเคืองต่างๆ เช่น สบู่ ครีม แป้ง น้ำหอม เป็นต้น หรือผื่นแพ้สัมผัส เช่น แพ้โลหะจากสร้อยคอที่ใส่ เป็นต้น2. ผื่นลมพิษ เกิดจากการแพ้สิ่งต่างๆ เช่น อาหารทะเล ถั่ว เต้าเจี้ยว เครื่องดื่มแอลกอฮอล์ ละอองเกสร พืช ขนสัตว์ ไรฝุ่น เป็นต้น แต่น่าจะเกิดผื่นที่บริเวณอื่นๆ ร่วมด้วย3. ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก ต้องมีประวัติของการใช้ยามาก่อนที่จะเกิดผื่นขึ้น และมักมีอาการคันร่วมด้วย4. ผื่นจากแมลงสัตว์กัดต่อย5. โรคกลาก หรือการติดเชื้อรากลุ่ม dermatophytes ที่ผิวหนัง ลักษณะจะเห็นเป็นผื่นนูนรูปวงกลมหรือวงรีที่มีขอบเขตหยึกหยักไปมา และขอบของผื่นจะยกนูนสูงกว่าตรงกลางของผื่น ผื่นมีสีแดงและมีขุยสีขาวๆ ปกคลุม ร่วมกับอาการคันมาก6. โรคเกลื้อน เป็นโรคติดเชื้อรา มาลาสซีเซีย (Malassezia) ที่อยู่ตามผิวหนัง โดยปกติผิวของคนเรา จะมีเชื้อราชนิดนี้อยู่แล้ว แต่เมื่อมีเชื้อมากกว่าปกติ ก็จะทำให้เกิดอาการได้ ลักษณะคือจะเห็นผิวหนังเป็นขุย หรือเห็นเป็นผื่นดวงๆ แบบแบนราบ ซึ่งอาจเป็นสีขาว ชมพู แดง หรือน้ำตาลก็ได้ มักไม่ค่อยคันในเบื้องต้น ก็ควรพยายามหลีกเลี่ยงสิ่งที่อาจทำให้เกิดการแพ้ต่างๆ ไปก่อน หากไม่แน่ใจว่าเป็นการติดเชื้อราหรือไม่ ก็ควรไปพบแพทย์เพื่อตรวจค่ะ